钦定古今图书集成/方舆汇编/职方典/第1396卷 > 《广西风土》
## 钦定古今图书集成/方舆汇编/职方典/第1396卷 > 《广西风土》

自唐、宋时，颇多不美。如民之贫者归罪坟墓不吉，掘
棺栖寄他处，名曰“出祖”；生子不举，溺之于水，名“淹儿”；
临丧破家，供佛，盛馔待客，名曰“斋筵”；病不延医，杀牛
赛鬼，名曰“毛药。”民多出外，他人略卖其妻，曰“卷伴。”明
朝德化所敷，文风益振，旧所污染，日以维新。凡冠、婚、
丧祭，渐遵文公家礼。城市士民，亦多丕变，惟穷乡下
邑，家以巫邪而败，婚以歌唱而成，盖犹有之。可见因
袭之弊久矣，久则难变也。

夷獠杂居，古为藩服；文物普遍，类今中州。盖由张栻、
吕祖谦之道，化被于桂；范祖禹、邹浩之正，气行乎昭。
〈今平乐〉《柳宗元》之文声著乎柳，冯京《黄庭坚》之德誉动
“乎宜。”〈今庆远〉二陈。〈陈钦陈元〉《三士》。〈士赐士燮士壹〉之经学启乎梧。谷
末之恩信，陆续之儒业播乎浔〈古郁林〉《马援之约束》布
于邕。〈今南宁〉“蹈义泳仁，月异而岁不同。甚至交趾之界，
猺獠之居，弃卉服而袭冠裳，挟诗书而延儒绅，太平
诸府，材贤渐出。由是观之，革俗由政，为政在人”，不可
诬也。